钦定古今图书集成/理学汇编/文学典/第191卷 > 释惠洪冷斋夜话 > 《对句法》
## 钦定古今图书集成/理学汇编/文学典/第191卷 > 释惠洪冷斋夜话 > 《对句法》

对句法，诗人穷尽其变，不过以事以意，以出处具备，
谓之妙。如荆公曰“平昔离愁宽带眼，迄今归思满琴
心”，又曰“欲寄岁寒无善昼，赖传悲壮有能琴”，乃不若
东坡微意特奇。如曰“见说骑鲸游汗漫，亦曾扪虱话
辛酸”，又曰：“蚕市风光思故国，马行灯火记当年”，又曰
“龙骧万斛不敢过，渔舟一叶纵掀舞。”以鲸为“虱”对，以
“龙骧”为“渔舟”，对小大气焰之不等，其意若玩，世谓之
“秀杰之气，终不可没”者，此类是也。